L 28/230
HU
Az Európai Unió Hivatalos Lapja
2023.1.31.
12. cikk Adattovábbítás Amikor a tagállamok az 1224/2009/EK rendelet 33.
és 34. cikke alapján benyújtják a Bizottságnak a kifogott állományok kirakodott mennyiségeire vonatkozó adatokat, a IV. mellékletben meghatározott állománykódokat használják.
IV.
FEJEZET Tuniszi-csatorna
13. cikk Tengerfenéken élő állományok (1) Ez a cikk a Tuniszi-csatornában a szürke tőkehal (Merluccius merluccius) és a piros ostorgarnéla (Parapenaeus longirostris) fogása céljából az uniós halászhajók által folytatott valamennyi tevékenységre és egyéb uniós halászati tevékenységekre alkalmazandó.
(2) A piros ostorgarnélára vonatkozó fogások maximális mennyisége nem haladhatja meg az V. mellékletben meghatározott mennyiségeket.
(3) A szürke tőkehalra vonatkozó legnagyobb megengedett halászati erőkifejtést, valamint az e cikk hatálya alá tartozó tengerfenéken élő állományok halászatára engedéllyel rendelkező fenékvonóhálós hajók maximális – a hajók számában, kW-ban és bruttó tonnatartalomban (BT) kifejezett – flottakapacitását az V. melléklet határozza meg. (4) A legnagyobb megengedett halászati erőkifejtést a tagállamok az 1224/2009/EK rendelet 26–35. cikkével összhangban szabályozzák.
14. cikk Mélytengeri garnélák (1) Ez a cikk a Tuniszi-csatornában az óriás garnéla (Aristaeomorpha foliacea) és a vörös garnéla (Aristeus antennatus) fogása céljából az uniós halászhajók által folytatott valamennyi tevékenységre és egyéb uniós halászati tevékenységekre alkalmazandó.
(2) A tengerfenéken élő állományok halászatára engedéllyel rendelkező fenékvonóhálós hajók maximális – a hajók számában, kW-ban és bruttó tonnatartalomban (BT) kifejezett – flottakapacitását az V. melléklet határozza meg.
(3)
A fogások maximális mennyisége nem haladhatja meg az V. mellékletben meghatározott mennyiségeket.
15. cikk Adattovábbítás Amikor a tagállamok az 1224/2009/EK rendelet 33.
és 34. cikke alapján benyújtják a Bizottságnak a kifogott állományok kirakodott mennyiségeire vonatkozó adatokat, az V. mellékletben meghatározott állománykódokat használják.